Ope brief aan Rudolf Strooihalm
Beste mnr Strooihalm
Ek onthou jou woorde aan die begin van die seisoen. Jy het ges� ons sal moet groen bloei vir die Bokspan. Wel, met jou aan die stuur, moet ek bely, bloei ons al die kleure van die re�nboog. Jy gee nuwe betekenis aan die woord re�nboogvolk.
Die nuus wat ek vir jou het, behoort jou nie te verras nie. My boodskap is eenvoudig: Wanneer jy Saterdag oor die veld stap om die veldoppervlak in Carisbrook te inspekteer, wil ek h� die volgende woorde moet deur jou kop weergalm: The Buck stops here.
Voordat jy jou kop oor die vertolking breek, verduidelik ek die stelling. Dis eenvoudig. In al jou propaganda het jy en jou spindokters verkondig dat dit die W�reldbekerprestasies van die deelnemende spanne sal wees wat die lot van die afrigters sal bepaal. Dit is ongelukkig op hierdie stadium net wensdenkery. Die feit van die saak is dat nog 'n vrot Springbokvertoning jou doppie gaan klink. Die volk het genoeg gehad.
Ek sien die Bokke se flou vertoning teen die Wallabies het sommer jou skryflus ook gedemp. Jou weeklikse wyshede het nie in Rapport verskyn nie. Boonop het die tugkomitee nog vir Bakkies en Kempies ook uit jou planne weggeruk.
Wat nou gemaak? Vir my stem jou posisie nogal ooreen met die van 'n dobbelaar wat met sy laaste R100-skyfie by die roelettafel stelling inneem. Jy het een kans om in spel te bly. Jou oorlewingskanse lyk op medium termyn maar beroerd. Ek sien jy het die naweek reeds aangedui dat Louis Koen dalk gepos kan word. Hoe gaan jy dit aan Rooi Rudy verduidelik?
As regsgeleerde behoort jy te weet van die spreuk in die erfreg wat s� jy moet jou vertroue gaan soek waar jy dit gelaat het. Dieselfde beginsel geld vir rugby-afrigters. Dit sal sinneloos wees om nou vir Koen uit die beginspan weg te laat. Aan die ander kant vereis die dobbel-scenario wat ek hier bo vir jou geskilder het, senuwees van staal. Dalk moet jy maar die kans waag en met Joost en Russell op skakelpaar begin. Pretorius en Barry kan die middelveld vorm, terwyl Jorrie Muller op vleuel en Terblanche op heelagter kan diens doen. Dit gee jou genoeg spoed op die verdediging - 'n kommoditeit waarsonder jy nie op die veld kan gaan nie.
Ek verkies Joost op skrumskakel, want hy skrik nie vir Marshall nie. Die twee ken mekaar se spel goed en agter 'n stewige Springbokpak kan min verkeerd loop. Speel Russell op losskakel en kyk of jy deur die All Blacks se verdediging kan kom. Hy het genoeg flair om die opponente se verdedigers te laat twyfel. Boonop het die Wallabies verlede Saterdag gewys dat die All Blacks nie daarvan hou om te verdedig nie. Onthou net, as jy Russell en Pretorius langs mekaar laat speel, sal jy 'n losvoorspeler moet kry om die gapings te help toestop. Wannenburg kan dalk jou beste opsie wees. Gebruik hom as 'n skaduwee vir Spencer en hou dan duime vas dat die twee Bonsai-agterspelertjies hulle opponente kan blok. Let wel, ek s� nie onderstebo duik nie.